**Marek Jaroš,** 20 rokov (4. ročník SŠ), 3. kategória poézia

ZUŠ Jána Melkoviča, Okružná 9, 064 01 Stará Ľubovňa

**neúplná**

keď rastieš vždy to bolí

nemotorne odpovedáš zrkadlu

napätie medzi tebou a telom

len malá časť teba

má veľa chodieb

natiahni konáre do končekov prstov

kmeň obkrúcaš vrstvami

kým prestane byť vidieť výhonky

aby si sa vôbec spoznala

**príbeh**

**úvod**

Marta má rada včely

prízvukuje mi že potrebujú úľ

do ktorého trafia

spolu

ako hustý sveter

iba Matka dostala talent

pomôžu jej trúdy

čoskoro ich vymení

**jadro**

Mária má rada med

problémy s plodnosťou

pritom chce byť kráľovnou

vyzerá ako horčica

potrebuje lepšiu výživu

už nie je obyčajnou robotnicou

**záver**

po mojom vzkriesení

znova prišiel

Marta sa staralo o koláče

Mária o jeho slová

narodí sa jej chlapec

**chrám**

keď ťa cítim v ústach

chcem využiť každú chvíľu

slová sú len na príťaž

nechcem dávkovať radosť po troškách

zatvárať za do priečinkov so špeciálnym ovzduším

jeden raz do týždňa sa na dve hodiny prísť nadýchať

dám ti často do tela tým že sa snažím presne vyjadriť

akoby si to potreboval

chceš ísť na telo

vždy

zdráham sa keď nie som voňavý

popriem ťa v tomto riadku neúmyselne

čoskoro si budem previnilo pýtať dovolenie na vstup